39. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 260 της 18 Μαρτ./4 Απρ. 1970 (ΦΕΚ Α΄ 78) Περί εγκρίσεως Κανονισμού «περί αρμοδίων Αρχών δι’ έκδοσιν, εξόφλησιν και αντικατάστασιν ναυτολογίων ελληνικών πλοίων και πλοιαρίων και διενέργειαν μεταβολών πληρωμάτων τούτων». Έχοντες υπ’ όψιν: α)Τα άρθρ. 22 παρ. 4, 59 παρ. α΄ και 60 παρ. α΄ του Νόμ. 3170/55 «περί Ν.Α.Τ.» (ΦΕΚ 76 Α/1955). β)Το άρθρ. 9 του Νόμ. 4502/66 «περί τροποποιήσεως και συμπληρώσεως των διατάξεων του Νόμ. 3170/1955» (ΦΕΚ 76 Α΄) «περί Ναυτικού Απομαχικού Ταμείου» και προσθήκης ετέρων τινών διατάξεων (ΦΕΚ 54 Α/66). γ)Το άρθρ. 19 του Νόμ. 3170/1955 «περί Ν.Α.Τ.» ως αντικατεστάθη υπό του άρθρ. 1 παρ. 15 και 27 του Ν.Δ. 87/1969 «περί τροποποιήσεως και συμπληρώσεως των διατάξεων των Νόμ. 3170/55 (ΦΕΚ 76 Α΄) και 4502/66 (ΦΕΚ 54 Α΄)» (ΦΕΚ 5 Α΄/1969). δ)Το άρθρ. 53 του Νόμ. 3816/58 «περί κυρώσεως του ΚΙΝΔ» (ΦΕΚ 32 Α΄/1958). ε)Την από 8 Ιαν. 1970 κατά την υπ’ αριθ. 1 συνεδρίασιν του Δ.Σ. του ΝΑΤ ληφθείσαν απόφασιν (θέμα 32). στ)Την υπ’ αριθ. 132/12.2.1970 γνωμοδότησιν του Συμβουλίου της Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρον μόνον.-α)Εγκρίνεται και τίθεται εις εφαρμογήν ο υπό του Ναυτικού Απομαχικού Ταμείου συνταχθείς κανονισμός «περί αρμοδίων Αρχών δι’ έκδοσιν, εξόφλησιν και αντικατάστασιν ναυτολογίων ελληνικών πλοίων και πλοιαρίων και διενέργειαν μεταβολών των πληρωμάτων των». β)Από της ισχύος του παρόντος καταργούνται: αα)Το Β.Δ. 400/1961 «περί εγκρίσεως Κανονισμού περί αρμοδίων Αρχών δι’ έκδοσιν, εξόφλησιν και αντικατάστασιν ναυτολογίων ελληνικών πλοίων και πλοιαρίων και διενέργειαν μεταβολών πληρωμάτων τούτων» (ΦΕΚ 99 Α΄/1961). ββ)Το Β.Δ. 406/1962 «περί εγκρίσεως κανονισμού περί συμπληρώσεως του δια του υπ’ αριθ. 400 από 3.6.61 Β.Δ/τος (ΦΕΚ 99 Α΄/20.6.1961) εγκριθέντος Κανονισμού «περί αρμοδίων Αρχών δι’ έκδοσιν, εξόφλησιν και αντικατάστασιν ναυτολογίων ελληνικών πλοίων και πλοιαρίων και διενέργειαν μεταβολών πληρωμάτων τούτων» (ΦΕΚ 95 Α΄/1962). γγ)Πάσα ετέρα διάταξις αντικειμένη τω παρόντι. Αντί για τη σελ. 714,29(β) Σελ. 714,29(γ) Τεύχος 704-Σελ. 65 ΚΑΝΟΝΙΣΜΟΣ Περί αρμοδίων Αρχών δι’ έκδοσιν, εξόφλησιν και αντικατάστασιν ναυτολογίων ελληνικών πλοίων και πλοιαρίων ως και διενέργειαν μεταβολών πληρωμάτων τούτων. Έκδοσις ναυτολογίων Άρθρ.1.-Αρμόδιαι δια την έκδοσιν ναυτολογίων ελληνικών πλοίων και πλοιαρίων τυγχάνουσιν αι κάτωθι Αρχαί: Α΄.Εν τω Εσωτερικώ: 1.Κεντρικά Λιμεναρχεία, Λιμεναρχεία, Υπολιμεναρχεία και Λιμενικοί Σταθμοί, και 2.Υπάλληλοι Λιμένος (εις την περιοχήν δικαιοδοσίας των οποίων παρουσιάζεται σημαντική ναυτιλιακή κίνησις), μετά προηγουμένην έγγραφον εξουσιοδότησιν των υπό του Ν.Α.Τ. Β΄.Εν τω Εξωτερικώ: 1.Προξενικά Λιμεναρχεία επηνδρωμένα δια προσωπικού Λιμενικού Σώματος. 2.Βασιλικαί Προξενικαί Αρχαί διευθυνόμεναι υπό μονίμων εμμίσθων υπαλλήλων του Υπουργείου Εξωτερικών, και 3.Αι άμισθοι Βασιλικαί Προξενικαί Αρχαί, NEWCASTLE, LIVERPOOL, BEIRA, YOKOHAMA, CAPE TOWN, BOMBAY, SINGAPORE, V ANCOUVER, MANILLA, SANTOS, KARRACHI, LORENCO MARQUES, MONTEVIDEO, ANTOFAGASTA, ADELAIDE, BRISBANE, ABIJAN, ROSARIO, DJAKARTA, HAIFA, TRIESTE, GOTEBORG, CARDIFF, OSLO, LIMA και DAKAR, υπό την προϋπόθεσιν ότι αύται διευθύνονται υπό χειριζομένων επαρκώς την Ελληνικήν γλώσσαν Προξένων και ότι ούτοι κέκτηνται εγγράφου σχετικής προς τούτο εξουσιοδοτήσεως του Ν.Α.Τ. Εξόφλησις ναυτολογίων Άρθρ.2.-Αρμόδιαι Αρχαί δια την εξόφλησιν ναυτολογίων ελληνικών πλοίων και πλοιαρίων τυγχάνουσιν: 1.Αυτεπαγγέλτως αι εν παρ. Α1 και μετά προηγουμένην εξουσιοδότησιν του Ν.Α.Τ. αι εν παρ. Α2 του άρθρ. 1 του παρόντος Κανονισμού αναφερόμεναι Αρχαί. 2.Τα προξενικά Λιμεναρχεία Λονδίνου και Νέας Υόρκης. Σελ. 714,30(γ) Τεύχος 704-Σελ. 66 Αντικατάστασις ναυτολογίων Άρθρ.3.-Αρμόδιοι δια την αντικατάστασιν των περί ων ο παρών Κανονισμός ναυτολογίων τυγχάνουσιν: 1.Αι εν άρθρ. 1 του παρόντος Κανονισμού Αρχαί εσωτερικού και εξωτερικού, και 2.Κατ’ εξαίρεσιν ο πλοίαρχος παντός ελληνικού ποντοπόρου πλοίου εφωδιασμένου δια ληξιπροθέσμου ναυτολογίου, χρονικής διαρκείας μείζονος των δώδεκα μηνών από της εκδόσεώς του, μη αντικατασταθέντος δι’ οιονδήποτε λόγον. (Άρθρ. 19 παρ. 15 του Νόμ. 3170/1955 ως αντικατεστάθη υπό του άρθρ. 1 του Ν.Δ. 87/1969). Διενέργεια μεταβολών Άρθρ.4.-Αρμόδιαι δια την διενέργειαν μεταβολών συγκεκροτημένων πληρωμάτων (ναυτολογήσεις, απολύσεις, αλλαγαί ειδικότητος) των ελληνικών πλοίων και πλοιαρίων τυγχάνουσιν: 1.Αι εις το άρθρ. 1 του παρόντος Κανονισμού αναφερόμεναι Αρχαί εσωτερικού και εξωτερικού. 2.Άπασαι αι λοιπαί Ελληνικαί και Βασιλικαί Προξενικαί Αρχαί, υπό την προϋπόθεσιν ότι αύται διευθύνονται υπό χειριζομένων επαρκώς την ελληνικήν γλώσσαν αμίσθων Προξένων, και 3.Κατ’ εξαίρεσιν ελλείψει των ανωτέρω Αρχών ο πλοίαρχος παντός ελληνικού πλοίου εφωδιασμένου δια ναυτολογίου, όστις υποχρεούται εν προκειμένω, όπως ενεργήση σχετικήν εγγραφήν εν των ημερολογίω του πλοίου του περί της τοιαύτης επελθούσης εις το πλήρωμα μεταβολής, και μεριμνήση εις τον πρώτον λιμένα κατάπλου ένθα εδρεύει Αρχή, αρμοδία κατά τα ανωτέρω προς διενέργειαν μεταβολών πληρώματος, δια την υπ’ αυτής επικύρωσιν των διενεργηθεισών μεταβολών πληρώματος υπό τούτου. Εις τον Ημέτερον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 19.Ι.α.39 Ναυτικό Απομαχικό Ταμείο